section_heading: Načelnik Glavnog stožera
paragraph_text: Neuspjeh u Bitci za Bukurešt nije utjecala na Prezanov ugled i prestiž, te je Prezan 5. prosinca 1916. imenovan načelnikom Glavnog stožera rumunjske vojske zamijenivši na tom mjestu Dumitrua Iliescua. Kao načelnik Glavnog stožera organizirao je povlačenje rumunjske vojske iza rijeka Siret i Prut, te je uz pomoć francuske vojne misije reorganizirao rumunjsku vojsku kako bi ista mogla poduzimati ofenzivne operacije. U ljeto 1917. rumunjska vojska je krenula u napad, ali je u Bitci kod Marastija rumunjska ofenziva zaustavljena od strane njemačke 9. armije. Nakon toga austro-njemačke snage prešle su u napad, ali su poražene najprije u Bitci kod Marasestija, te potom u Drugoj bitci kod Oituza. thumb|350px|lijevo|Prezan i kralj [[Ferdinand I., rumunjski kralj|Ferdinand na bojištu 1917. godine]]